Diari Oficial de la Generalitat Valenciana


Sumari del DOGV 5827, del 13-08-2008 (2008/8417)

Licitació. Programació per gestió indirecta de la UE 3 del sòl classificat com a urbanitzable en el Pla General de Genovés.
---------------------------------------------------------------------------------------------------------------------------

### Dades del document

Número de DOGV
:   5827

Data del DOGV
:   13-08-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/8417


Data del document
:   30-06-2008

Organisme emissor
:   Ajuntament del Genovés

Tipus de document
:   Licitació

Descriptors 

:   * Genovés, el
    * administració local
    * obres públiques
    * licitació
    * pla d'urbanisme
    * contracte d'obres

Licitació. Programació per gestió indirecta de la UE 3 del sòl classificat com a urbanitzable en el Pla General de Genovés. [2008/8417]  
La mercantil Benalbe III, SL, va presentar en este ajuntament sol·licitud d'inici de programació per gestió indirecta de la UE 3 del sòl classificat com a urbanitzable en el Pla General de Genovés.  
Mitjançant un acord adoptat pel Ple de la corporació en la sessió de data 14 de març de 2007, es va acordar iniciar el procediment concursal, i s'ordena així mateix la publicació del present anunci:  
1) Objecte de l'actuació integrada: l'adjudicació i execució de les obres d'urbanització i desenrotllament urbanístic dels terrenys delimitats en la sol·licitud d'inici de programació UE 3 del sòl urbanitzable de Genovés.  
2) L'entitat local adjudicadora del programa és l'Ajuntament de Genovés, i es pot consultar la documentació en la plaça Immaculada, núm. 3, de Genovés (València), CP 46194. El telèfon és 395 249 217 i el correu electrònic qmqnkibypw@pfcojsh.ps.  
3) Les bases generals reguladores del present concurs de programació són les aprovades definitivament i publicades en el BOP núm. 296, de data 13 de desembre de 2006.  
4) Les bases particulars reguladores del present concurs de programació són les aprovades definitivament i publicades en el BOP núm. 126, de data 29 de maig de 2007.  
5) Les proposicions dels interessats hauran de presentar-se ajustant-se al model establit en les bases particulars.  
6) Els concursants acreditaran el compliment dels criteris de solvència definits en la base 7ª de les bases particulars.  
7) Cada concursant haurà d'acompanyar la seua proposta de la documentació establida per la base 8ª de les bases particulars, i està obligat a sotmetre a informació pública la documentació recollida en l'article 134 de la Llei 16/2005, de 31 de desembre, Urbanística Valenciana, per un termini d'un mes.  
8) L'àmbit de l'actuació se circumscriu a la unitat d'execució núm. 3 del sòl urbanitzable de Genovés.   
9) Segons l'article 286.1.a) del Reglament d'Ordenació i Gestió Territorial i Urbanística, es descarta l'opció de presentar alternatives tècniques que suposen una ampliació de l'àmbit territorial a programar. No es consideraran variants, i seran admissibles, les modificacions de l'àmbit territorial que suposen mers retocs o ajustos de detall d'algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma, sense que en cap cas les dites variacions en el seu conjunt puguen suposar una diferència superior al 10% del total de la superfície proposada.  
10) Es valoraran de forma independent els documents corresponents a l'alternativa tècnica i a la proposició juridicoeconòmica, d'acord amb els criteris de puntuació establits per la base 9ª.  
11) Els que desitgen participar en el procediment de licitació d'un programa d'actuació integrada hauran de constituir una garantia provisional equivalent al 2% de les càrregues del programa, IVA no inclòs, la qual ascendix a la quantitat de 25.461,37 € només a estos efectes de calcular esta garantia.  
12) La garantia definitiva s'establix en un 10% del valor de les càrregues d'urbanització del PAI aprovat, IVA no inclòs. Haurà d'ingressar-se en un termini màxim de 15 dies a comptar de la notificació de l'acord d'aprovació i adjudicació del programa.  
13) Remissió de l'anunci al DOUE: 3 de juny de 2008. El termini d'informació pública és de tres mesos a comptar de la remissió al DOUE. Dins del dit termini hauran de realitzar-se pels aspirants a agent urbanitzador les actuacions exigides per la legislació vigent.  
14) Dins del dit termini caldrà presentar alternativa tècnica i proposició juridicoeconòmica, així com sotmetre a informació pública l'instrument de planejament i el projecte d'urbanització que forme a banda de l'alternativa tècnica a l'efecte de presentar al·legacions en els termes establits per l'article 134 de la LUV.   
Genovés, 30 de juny de 2008.- L'alcalde: Emilio Llopis Oltra.